ÅRSMELDING HÅNDBALL 2021/22

Styret har bestått av:   
   
Berit Okstad – leder   
Martin Fiske   
Marie Hønsvik   
Bodil Børset   
Lisbet Evjen   
Anne Grete Grytbakk (trakk seg fra styret i oktober)

Styret har hatt 4 styremøter og behandlet nødvendige saker underveis.

**Økonomi**   
Inntekter:   
- 2 runder med salg av dopapir.    
- På grunn av restriksjoner har det vært færre kamper enn normalt og også begrensning på antall tilskuere. Dette har ført til færre inntekter enn normalt, men også noe færre utgifter på halltid.   
- 3. div har samlet inn pant – noe mindre inntekt her også i fjor enn tidligere år.   
- Dugnad i forbindelse med vandrerfestival og Torgdag   
- Årlige arrangement som miniturnering og Torshallkveld/hyggekveld har ikke blitt avviklet grunnet Covid19.

Utgifter:   
- Halleie   
- Reiseutgifter til 3 div i starten av sesongen   
- Dommerutgifter   
- Kurs   
- Rekvisitta og driftsmateriell

**Sportslig**   
Vi startet sesongen i år med en kick-off i Rindalshuset. Trenerne på mini 1 arrangerte og hadde god hjelp fra spillere fra damelaget. Her deltok alle lagene på ulike aktiviteter gjennom dagen. Det var utdeling av premier til de minste. Godt oppmøte og kjempefin stemning!

Vi har nå to rene guttelag i aldersbestemt. Det er kjempebra!

Barnetrenerkurs ble arrangert i Trondheim i slutten av september– 4 stk fra Rindal deltok på dette.

Følgende lag har vært aktive denne sesongen:   
Minihåndball, Jenter 9, Gutter 9, Jenter 10, Gutter 11, jenter 12, Jenter 14, Jenter 15 og 3. div damer.

Samlet oppsummering fra lagene:

Sesongen har også i år vært preget av korona. Det var en tilnærmet normalsituasjon fram til noen uker før jul, men så ble det for de fleste full stopp for kampspill. De aller fleste kampene som skulle vært spilt på desember og januar er blitt omberammet til februar og mars. Mars blir en måned med mange kamper for alle lagene våre.

Treninger har stort sett vært gjennomført som normalt for de under 20 år. Damelaget har kjørt noe alternativ trening utendørs i perioder det har vært restriksjoner innendørs.

Minilagene har hatt ei trening i uka, der mini 2 og 3 har trent på mandager, og mini 1 på onsdager. Det har vært godt oppmøte på treningene, med en del sykefrafall både på spillere og trenere, spesielt på februar. Mini har ikke deltatt på cup i år da de fleste cupene har blitt avlyst. Savnet etter å delta på cuper har vært stort. Å få møte andre lag er viktig for motivasjonen og det bygger mestring, lagfølelse og samhold som man ikke får bare ved treninger. Det er tenkt deltakelse på cup i Meldal nå på mars og det planlegges et par kampdager før sesongslutt, så vi håper på en fin avslutning på sesongen for de minste.    
   
Trenere og støtteapparat for mini har vært:   
Mini 1: Elin Landsem, Anders Moe Sæter, Marit Stokke, Anne Forsberg Røen   
Mini 2: Camilla Løften, Ingunn Løset  
Mini 3: Marit Mogset, Kirsti Grytbakk, Kristine Landsem, May Janne Tonning, Line Lervik Fiske

For aldersbestemte lag har lagene fra j10 og opp hatt to treninger hver i uka. J9/G9 har hatt ei trening der de har delt hall. J10, G9 og J9 har hatt kamphelger, der flere kamper har blitt samlet til samme dag. Dette er en fin ordning der man slipper alt for mye reising. Det har vært både bortekamper og hjemmekamper.

Det har vært noe frafall på spillere på j10, de har nå 8 spillere som har vært med fast gjennom sesongen. G9 og J9 ble splittet opp til rent gutte- og jentelag før sesongen. Guttene har med 6 Surnadalinger, så de er et solid lag på 13 stk nå. Jentene har også vært 13 stk gjennom sesongen, der 2 er fra Surnadal.

G11 har hatt varierende oppmøte på trening denne sesongen. Det har vært opp mot 11 spillere, men 5 av disse har hatt fast oppmøte. Det har vært behov for å låne med noen jentespillere på kamper for å få det til å gå opp.

J12 har bestått av 2 lag med totalt 15 spillere. De fleste kampene har blitt gjennomført i år, men det har vært ganske lang reisevei til en del av kampene. Godt oppmøte på treninger.

J14 og J15 har hatt felles treningstid, av og til har de trent sammen mens andre ganger hver for seg. J14 har hatt 7 spillere og J15 har hatt 8 spillere. Det har vært godt oppmøte på treninger, og både J14 og J15 har vært med på ressurstrening på onsdager i tillegg.

Damelaget har som nevnt hatt flest restriksjoner å forholde seg til også denne sesongen. Spillerstallen har bestått av 15 stk. D3 rakk 8 kamper før jul før det ble en lang pause i spillet. Mange av kampene er omberammet til slutten av februar og i mars, så det blir mange kamper å se fram mot den neste måneden.    
   
Trenere og støtteapparat:   
G9: Bodil Børset (T), Jorid Brønstad, Monica Gulla, Ole Joar Bruset og Oddrun Husby   
J9: Berit Okstad (T) og Kristin Anshus   
J10: Elin Landsem (T), Marie Hønsvik (T), Kristine Landsem, Anne Karin Mogset   
G11: Åse Børset (T), Birgitte Stokke, Hege Sæterbø Andersen   
J12: Sigrun Haltli (T),Berit Synøv Fuglsøy (T), Mali Rindal   
J14: Marie Hønsvik (T), Kristin Børset, Bente Rindal Kvendset   
J15: Mona Bolme Nonstad (T), Line Løset Møkkelgård (T), Åse Børset(T) Gro Baar   
D3: Anders Moe Sæter (T), Inge Hermann Foss (T), Lisbet Evjen Halgunset   
   
Det blir lagt ned mye godt arbeid av trenere og støtteapparat i de ulike lagene. Årets sesong har vært krevende i forhold til å holde seg oppdatert på restriksjoner og smittevern, sykdom, avlysninger, vasking av utstyr osv. Skryt til alle for en fin innsats gjennom sesongen!

**Miljø og trivsel**   
Styret opplever at det er et godt håndballmiljø i Rindal og det er godt samarbeid mellom de ulike lagene.   
På grunn av Covid19 har vi ikke fått arrangert de sosiale sammenkomstene som vi bruker å ha. Håper dette lar seg gjennomføre til neste sesong.

**Dommere**   
Det er fortsatt stor dommermangel over hele landet. Lokalt sliter vi fortsatt med rekruttering av dommere, men har i år ei på 14 år som har fått prøve seg på G9-kamper. Vi har klart å stille med dommere selv på alle G/J9, J10 og G11-kamper. Vi må fortsette arbeidet med rekruttering av dommere i klubben. Dette kan vi spare mye penger på i forhold til reiseutgifter.

**Administrativt**   
Vi har en sportslig plan. Dette er et verktøy for både spillere, foreldre og støtteapparat. Dette er et “levende” dokument som skal evalueres etter hver sesong, for å se om vi når målene våre.

Facebook og andre sosiale medier brukes mye av alle lagene og er en nyttig kommunikasjonsplattform både for å nå ut til publikum men også kommunikasjon mellom styret og lagene.

Det har vært avholdt flere sonemøter. Både digitalt og med personlig oppmøte.

**Sponsorer og bidragsytere**   
Rindal IL håndball takker sine sponsorer. Sponsorene er annonsert av speaker på alle hjemmekamper. I tillegg til draktreklame og reklame i Rindalshuset. De fleste spillere i 3. div har personlige sponsorer som blir annonsert ved presentasjon av spillerne før hver hjemmekamp.

Vi ønsker også å takke for bidrag i form av minnegave og vårt fantastiske publikum som bidrar med god stemning på tribunen og ekstra inntekter i form av inngangspenger.

Styret takker alle aktive spillere, støtteapparat og foreldre for innsatsen i sesongen 2021/22!

Rindal, 25.02.2022   
Berit Okstad   
på vegne av styret i håndballavdelingen i Rindal IL